CELEX: 52001PC0633
Language: el
Date: 2001-11-07
Title: Πρόταση απόφαση του Συμβουλίου σχετικά με τη θέση της Κοινότητας στο πλαίσιο της μεικτής επιτροπής για την εισαγωγή του άρθρου 20α για το "λογιστικό διαχωρισμό" στο πρωτόκολλο αριθ. 3, όσον αφορά τον ορισμό της ένοιας "προϊόντα καταγωγής" ή "καταγόμενα προϊόντα" και τις μεθόδους διοικητικής συνεργασίας, που καθορίζονται στη συμφωνία μεταξύ της κυβέρνησης των Φερόων Νήσων, αφετέρου.

Avis juridique important

|

52001PC0633

Πρόταση απόφαση του Συμβουλίου σχετικά με τη θέση της Κοινότητας στο πλαίσιο της μεικτής επιτροπής για την εισαγωγή του άρθρου 20α για το "λογιστικό διαχωρισμό" στο πρωτόκολλο αριθ. 3, όσον αφορά τον ορισμό της ένοιας "προϊόντα καταγωγής" ή "καταγόμενα προϊόντα" και τις μεθόδους διοικητικής συνεργασίας, που καθορίζονται στη συμφωνία μεταξύ της κυβέρνησης των Φερόων Νήσων, αφετέρου.  /* COM/2001/0633 τελικό - ACC 2001/0263 */  

Πρόταση  ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο  πλαίσιο της μεικτής επιτροπής για την εισαγωγή του άρθρου 20α για το "λογιστικό διαχωρισμό" στο πρωτόκολλο αριθ. 3, όσον αφορά τον ορισμό της έννοιας  "προϊόντα καταγωγής" ή καταγόμενα προϊόντα" και  τις μεθόδους διοικητικής συνεργασίας, που καθορίζονται στη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου.(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Οι κανόνες καταγωγής είναι  βασικοί για τη σωστή λειτουργία των συμφωνιών μεταξύ της Κοινότητας και των εμπορικών εταίρων της. Η Ευρωπαϊκή Κοινότητα, αφενός, και η κυβέρνηση της Δανίας και η τοπική κυβέρνηση των Φερόων Νήσων, αφετέρου, υπέγραψαν νέα συμφωνία στις 6 Δεκεμβρίου 1996. Η εν λόγω συμφωνία τέθηκε σε ισχύ την 1η Ιανουαρίου 1997.Το πρωτόκολλο αριθ. 3 σχετικά με τον ορισμό της έννοιας "προϊόντα καταγωγής" ή "καταγόμενα προϊόντα" και τις μεθόδους διοικητικής συνεργασίας εγκρίθηκε μαζί με τη συμφωνία και τέθηκε επίσης σε ισχύ την 1η Ιανουαρίου  1997.2. Παρόλο που οι ισχύουσες διατάξεις δεν το αναφέρουν ρητά, υπάρχει ως γενικά αποδεκτή αρχή ότι όμοια καταγόμενα και μη καταγόμενα υλικά, που προορίζονται για να ενσωματωθούν σε ένα προϊόν,  θα πρέπει να διαχωρίζονται φυσικώς. Ωστόσο, αυτός ο διαχωρισμός των αποθεμάτων μπορεί να συνεπάγεται κόστος ή υλικές δυσκολίες, και ως εκ τούτου προτείνεται, υπό ορισμένες προϋποθέσεις, οι τελωνειακές αρχές να μπορούν να επιτρέπουν τη χρησιμοποίηση της μεθόδου της επονομαζόμενης "λογιστικός διαχωρισμός". Η εν λόγω άδεια μπορεί να χορηγείται ως απάντηση σε γραπτή αίτηση του ενδιαφερόμενου φορέα και, επιπλέον, οι αρμόδιες τελωνειακές αρχές μπορούν να ζητήσουν την εκπλήρωση ορισμένων προϋποθέσεων τις οποίες θεωρούν αναγκαίες. Οι εν λόγω αρχές είναι επίσης εξουσιοδοτημένες να ελέγχουν με ποιο τρόπο γίνεται χρήση αυτής της άδειας, καθώς και να την αποσύρουν σε περίπτωση καταχρηστικής χρήσης της.3. Το άρθρο 20 α για τον "λογιστικό διαχωρισμό" εισήχθη την 1η Ιανουαρίου 2001 στα "πρωτόκολλα καταγωγής" που επισυνάπτονται στις ισχύουσες συμφωνίες μεταξύ της Κοινότητας και των κρατών μελών της και των χωρών εταίρων της Κεντρικής και Ανατολικής Ευρώπης, καθώς και της Σλοβενίας, των κρατών της Βαλτικής, των χωρών μελών της ΕΖΕΣ και της Τουρκίας (μόνο για τα βιομηχανικά προϊόντα στο πλαίσιο της τελωνειακής ένωσης).Οι τελωνειακές αρχές των κρατών μελών της Κοινότητας και των Φερόων Νήσων καθιέρωσαν και ανέπτυξαν ικανοποιητικές σχέσεις διοικητικής συνεργασίας. Η πείρα που αποκτήθηκε κατά την εφαρμογή των νέων διατάξεων με τις προαναφερθείσες χώρες εταίρους θα πρέπει ως εκ τούτου να επεκταθεί στο πλαίσιο των υπαρχουσών εμπορικών σχέσεων που διέπονται από τη συμφωνία μεταξύ της Κοινότητας και της Δανίας- Φερόων Νήσων.4. Ως εκ τούτου ζητείται από το Συμβούλιο να εγκρίνει την επισυναπτόμενη πρόταση απόφασης όσον αφορά τη θέση της Κοινότητας στο πλαίσιο της μεικτής επιτροπής ΕΚ/Δανίας-Φερόων Νήσων για την συμπερίληψη του άρθρου 20α σχετικά με τον "λογιστικό διαχωρισμό" στο πρωτόκολλο αριθ. 3 της συμφωνίας.2001/0263 (ACC)Πρόταση  ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο  πλαίσιο της μεικτής επιτροπής για την εισαγωγή του άρθρου 20α για το "λογιστικό διαχωρισμό" στο πρωτόκολλο αριθ. 3, όσον αφορά τον ορισμό της έννοιας  "προϊόντα καταγωγής" ή καταγόμενα προϊόντα" και  τις μεθόδους διοικητικής συνεργασίας, που καθορίζονται στη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου.ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,´Εχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300, παράγραφος 2, δεύτερο εδάφιο,την πρόταση της Επιτροπής,Εκτιμώντας τα εξής:(1) Το άρθρο 34, παράγραφος 1 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου, αναφέρει ότι η μεικτή επιτροπή δύναται να τροποποιήσει τις διατάξεις των πρωτοκόλλων της συμφωνίας,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗΆρθρο 1Η θέση που θα εγκρίνει η Κοινότητα στο πλαίσιο της μεικτής επιτροπής που συστήθηκε δυνάμει της συμφωνίας η οποία υπογράφηκε  στις 6 Δεκεμβρίου 1996 [1], όσον αφορά την εισαγωγή του άρθρου 20α για τον "λογιστικό διαχωρισμό" στο πρωτόκολλο αριθ. 3 σχετικά με τον ορισμό της έννοιας "προϊόντα καταγωγής" ή "καταγόμενα προϊόντα" και τις μεθόδους διοικητικής συνεργασίας, που καθορίζεται στη συμφωνία, είναι αυτή που παρατίθεται στο επισυναπτόμενο σχέδιο απόφασης της μεικτής επιτροπής.[1]  ΕΕ L 53 of 22.2.1997, σ. 2Βρυξέλλες,Για το ΣυμβούλιοΟ ΠρόεδροςΣΥΜΦΩΝΙΑ  μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρουΑΠΟΦΑΣΗ αριθ.../... της ΜΕΙΚΤΗΣ ΕΠΙΤΡΟΠΗΣ  της [...]σχετικά με την εισαγωγή του άρθρου 20α για τον "λογιστικό διαχωρισμό" στο πρωτόκολλο αριθ. 3, όσον αφορά τον καθορισμό της έννοιας "προϊόντα καταγωγής" ή   "καταγόμενα προϊόντα" και τις μεθόδους διοικητικής συνεργασίαςΗ ΜΕΙΚΤΗ ΕΠΙΤΡΟΠΗ,´Εχοντας υπόψη:τη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου, [2], που στο εξής καλείται "η συμφωνία",[2]  ΕΕ L 53, 22.2.1997, σ. 2Ιδίως, το άρθρο 34, παράγραφος 1 της συμφωνίας,Εκτιμώντας τα εξής:(1) Η Ευρωπαϊκή Κοινότητα, αφενός, και η κυβέρνηση της Δανίας και η τοπική κυβέρνηση των Φερόων Νήσων, αφετέρου, υπέγραψαν συμφωνία στις 6 Δεκεμβρίου 1996 της οποίας το πρωτόκολλο αριθ. 3 όσον αφορά τον ορισμό της έννοιας "προϊόντα καταγωγής" ή "καταγόμενα προϊόντα" και  τις μεθόδους διοικητικής συνεργασίας άρχισε να ισχύει την 1η Ιανουαρίου 1997.(2) Στο πλαίσιο των εμπορικών σχέσεων που καθιερώθηκαν βάσει της συμφωνίας, προέκυψε η ανάγκη να προβλεφθεί ένα σύστημα λογιστικού διαχωρισμού.(3) Η μέθοδος  του "λογιστικού διαχωρισμού" μπορεί να επιτραπεί υπό ορισμένες προϋποθέσεις,  όταν η διατήρηση ξεχωριστών αποθεμάτων καταγόμενων και μη καταγόμενων όμοιων και εναλλάξιμων υλικών ενσωματωμένων σε ένα προϊόν που προορίζεται για εξαγωγή στο πλαίσιο ενός προτιμησιακού καθεστώτος συνεπάγεται σημαντικό κόστος ή υλικές δυσκολίες.(4) Οι αρμόδιες τελωνειακές αρχές μπορούν να επιτρέψουν τη χρήση της μεθόδου "λογιστικού διαχωρισμού", εφόσον πληρούνται ορισμένες προϋποθέσεις. Οι εν λόγω άδειες υπόκεινται σε έλεγχο των αρμόδιων τελωνειακών αρχών οι οποίες μπορούν να τις αποσύρουν σε περίπτωση καταχρηστικής χρήσης.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το πρωτόκολλο αριθ. 3 σχετικά με τον ορισμό  της έννοιας "προϊόντα καταγωγής ή "καταγόμενα προϊόντα" και  τις μεθόδους διοικητικής συνεργασίας που επισυνάπτεται στη συμφωνία τροποποιείται ως εξής:1. ´Υστερα από το άρθρο 20 παρεμβάλλεται το εξής άρθρο:"´Αρθρο 20αΛογιστικός διαχωρισμός1. ´Οταν η διατήρηση ξεχωριστών αποθεμάτων καταγόμενων και μη καταγόμενων υλικών που είναι όμοια και εναλλάξιμα συνεπάγεται σημαντικό κόστος και υλικές δυσκολίες, οι τελωνειακές αρχές μπορούν, ύστερα από γραπτή αίτηση των ενδιαφερομένων, να επιτρέψουν τη χρήση της μεθόδου της επονομαζόμενης "λογιστικός διαχωρισμός" για τη διαχείριση αυτών των αποθεμάτων.2. Η εν λόγω μέθοδος πρέπει να μπορεί να εξασφαλίζει ώστε ο αριθμός των λαμβανομένων προϊόντων που θα μπορούσαν να θεωρηθούν ως "προϊόντα καταγωγής" ή "καταγόμενα" είναι ο ίδιος με αυτά που θα μπορούσαν να είχαν ληφθεί αν είχε γίνει φυσικός διαχωρισμός των αποθεμάτων.3. Οι τελωνειακές αρχές μπορούν να χορηγούν αυτήν την άδεια, υπό ορισμένες προϋποθέσεις, τις οποίες θεωρούν κατάλληλες.4. Η εν λόγω μέθοδος καταγράφεται και εφαρμόζεται βάσει των γενικών αρχών λογιστικής που εφαρμόζονται στη χώρα όπου έχει κατασκευασθεί το προϊόν.5. Ο δικαιούχος αυτής της διευκόλυνσης μπορεί να προσκομίσει ή να ζητήσει, ανάλογα με την περίπτωση, αποδείξεις καταγωγής για την ποσότητα των προϊόντων που μπορούν να θεωρηθούν ως καταγόμενα. Εφόσον το ζητήσουν οι τελωνειακές αρχές, ο δικαιούχος οφείλει να προσκομίσει δήλωση σχετικά με τον τρόπο με τον οποίον έτυχαν διαχείρισης αυτές οι ποσότητες.6. Οι τελωνειακές αρχές ελέγχουν με ποιον τρόπον έγινε χρήση της άδειας και μπορούν να την αποσύρουν οποιαδήποτε στιγμή όταν ο δικαιούχος κάνει καταχρηστική χρήση της με οποιοδήποτε τρόπο ή δεν πληροί μια από τις προϋποθέσεις που καθορίζονται στο παρόν πρωτόκολλο."Άρθρο 2Η παρούσα απόφαση αρχίζει να ισχύει την ημέρα της έγκρισής της και εφαρμόζεται από την 1η Ιανουαρίου 2002.Βρυξέλλες,Για τη Μεικτή ΕπιτροπήΟ πρόεδροςΔΗΜΟΣΙΟΝΟΜΙΚΟ ΔΕΛΤΙΟΗ πρόταση για απόφαση της μεικτής επιτροπής δεν έχει οικονομική επίπτωση στον προϋπολογισμό της Κοινότητας, δεδομένου ότι προβλέπει μόνον την εισαγωγή μιας μεθόδου" λογιστικού διαχωρισμού", για την οποία μπορεί να δοθεί άδεια, υπό ορισμένες προϋποθέσεις, από τις αρμόδιες τελωνειακές αρχές οι οποίες προβαίνουν σε έλεγχο της χρήσης της και, ενδεχομένως, σε απόσυρσή της. .